Lolland-Falsters Stifts-Tidende, 1841-09-25
Den nykjøbingske Afdeling af Selskabet for Trykkefrihedens rette Brug tillader sig herved ærbødigst at foreslaae Selskabets Hovedbestyrelse i Kjøbenhavn at foranstalte Udgivelsen af en kortfattet Ordbog over alle i det danske Skriftsprog forekommende Ord tilligemed letfattelige Regler for den danske Retskrivning, efter at de Principer, hvorefter et saadant Værk bliver at udarbeide, ere drøftede og vedtagne af en dertil udvalgt, Comitee. Hensigten med en saadan Retskrivnings-Ordbog skulde fornemmelig være: at give den mindre Øvede et let tilgængeligt Hjælpemiddel til overalt at finde den rigtigste og almindeligste Skrivemaade af ethvert dansk Ord, og at bidrage til at opnaae større Overeensstemmelse i det danske Sprogs Retskrivning, end der forTiden finder Sted. Vor Litteratur savner vel ikke ganske saadanne Haandbøger som den ved nærværende Forslag tilsigtede, men disse ere deels ved deres Dyrhed kun tilgængelige for Fag, deels mangle de, som enkelt Mands Arbeide, den Anseelse, som behøves for at begrunde en Retskrivning, der kunde blive almindelig antaget, og de ere vel heller ikke ganske frie for i enkelte Tufælde at bære Spor af Forfatternes særegne Anskuelser og Forgodtbefindende. Disse Ulemper vilde formeentlig undgaaes, naar den ærede Bestyrelse maatte finde Anledning til og see sig i Stand til at formaae et ikke alt for lidet Antal af Hovedstadens meest ansete Sproggrandskere og Stiilister til at underkaste denne Sag en alvorlig og omhyggelig Prøvelse, og derefter udgive en saadan Ordbog til en saa billig Priis, at den uden Vanskelighed kunde eies af Enhver, som sætter Priis paa en fornuftig og almindelig Retskrivning. Vi have nærmest tænkt os, at dette Værk blev at udarbeide omtrent efter den Plan, som er fulgt ved den af Hr. Justitsraad, Professor Molbeck i 1813 udgivne HaandOrdvog, et Skrift, som i det Hele forekommer os saa hensigtsmæssig indrettet, at Øiemedet med nærværende Forslag maaskee lettest kunde opnaaes, dersom Hr. Justitsraaden maatte findes villig til at underkaste det et omhyggeligt Gjennemsyn under Jndflydelse af en Comitte som den ovenfor antydede, og derpaa overlade til Seestabet at udgive det paa sit Forlag. At Sprogbrugen blev den øverste Regel, hvorefter Ordbogen blev udarbeidet, og at Udtale, Afledning og Analogi kun skulde gjøre Udslaget, hvor Sprogbrugen er varende, ansee vi som en nødvendig Følge af, at Fieres forenede Raadslagning skulde bestemme Principerne for Udarbeidelsen og afgjøre de Tvivl, der kunde reise sig i enkelte Tilfælde. Den Jndvending, som man sandsynlig vil gjøre gjældende mod vort Forslag, at et saadant Værk vilde erholde en alt for stor Jndflydelse og tilbageholde Sproget og Retskrivningens frie Udvikling til stedse større Fornuftmæssighed, troe vi ikke at kunne tillægge nogen Vægt, da det ligefuldt vilde staae enhver Sproggrandsker aabent at arbeide paa Sprogets Udvikling og Forædling, og den i den tilsigtede Ordbog opstillede Retskrivning formeentlig kun vilde blive fulgt af dem, der ønske at rette sig efter Sprogbrugen, ligesom det kun er dem, der føle Trang til et saadant Hjælpemiddel. Dersom den med et saadant Foretagende forbundne Bekostning skulde gjøre det umuligt for Selskabet at udgive Værket paa sædvanlig Maade, skulle vi tillade os at henstille til den ærede Bestyrelses Overveielse, om det ikke kunde findes tilraadeligt, at Selskabet overtog Udgivelsen af saadanne større Skrifter paa sit Forlag, uden at Medlemmerne erholdt dem for Jntet, men vel for en betydelig nedsat Betaling, naar Afdelingerne under Et subscriberede paa et større Antal Exemplarer.